
	ירושלים, ו' באב, תשס"א
26 ביולי, 2001

הכנסת החמש עשרה						נוסח לא מתוקן
מושב שלישי

פרוטוקול מס' 333
מישיבת ועדת העבודה, הרווחה והבריאות
שהתקיימה ביום ה', י"ד בתמוז התשס"א,  5.7.2001, בשעה 11:00


נכחו:
חברי הוועדה:	היו"ר דוד טל


מוזמנים:	עו"ד טלי שטיין, ממונה (חקיקה), משרד המשפטים
מיכל אבדני, משרד הבריאות
זק בן דלק, המוסד לביטוח לאומי
דני אלקיים, המוסד לביטוח לאומי
עו"ד ורד שהרבני, המוסד לביטוח לאומי
איריס גינצבורג, משרד האוצר
יגאל גדרון, משרד האוצר
עו"ד נתן סמוך, הלשכה המשפטית, משרד הבריאות
שלמה בן-יונה, צב"י, צרכני בריאות לישראל
מידד גיסין, צב"י, צרכני בריאות לישראל
יואב כהן, קופת-חולים לאומית
יעקב נבו, שירותי בריאות כללית
דני פייגה, קופת-חולים מכבי
אבי סלומה, דובר חוג מעג"ל, נכים מרותקים לכיסאות גלגלים



יועצת משפטית: ג'ודי וסרמן

מנהלת הוועדה:	שירלי אברמי

נרשם על-ידי:	חבר המתרגמים בע"מ

הצעת חוק ביטוח בריאות ממלכתי (תיקון מס' 12), התש"ס2000-


הצעת חוק ביטוח בריאות ממלכתי (תיקון מס' 12), התש"ס2000-



היו"ר דוד טל:			אני מתכבד לפתוח את ישיבת ועדת העבודה, 
 				הרווחה והבריאות.
על סדר יומנו הצעת חוק ביטוח בריאות ממלכתי (תיקון מס' 12), התש"ס2000-.

מיכל אבדני:			תיקון מספר 12 לחוק ביטוח בריאות ממלכתי 
 				הוא תיקון שהוגש על-ידינו ומטרתו הייתה בעצם לתקן בסעיף 8(א) לחוק שקבע את הזכאות להנחות ופטורים בתוכניות הגבייה של שקופות-החולים, לתקן בעיות התאמה בחקיקה שהיו לנו ובעצם להבהיר הבהרות שמלכתחילה התכוונו להכניס אותן לחקיקה אבל למעשה הן לא הוכנסו.

פסקה א' בשלב זה מיותרת כיוון שעבר כבר חוק שטיפל בה. זו הפסקה שטיפלה באברכים והצעת החוק הזו עברה על-ידי חבר הכנסת רביץ.

היו"ר דוד טל:			הייתה טעות סופר ולכן זה נכנס.

מיכל אבדני:			נכון. זו הייתה טעות סופר. אנחנו אכן מדברים 
 				עכשיו על טעויות בחקיקה שגרמו לקבוצות שונות של מבוטחים לצאת מרשימות הפטורים האלה ואנחנו מנסים להחזיר אותם בחזרה. אם כן, סעיף א' כרגע בטל כי הוא עבר בחקיקה נפרדת וכבר תוקן.

אנחנו מדברים על פסקה ב'. בזכאים להנחות ופטורים מתשלומים נכלל גם מי שמקבל גמלת נכות לפי חוק הביטוח הלאומי וזו בעצם גמלת ניידות.

דניאל אלקיים:			יש גמלת נכות ויש גמלת ניידות.

מיכל אבדני:			אנחנו מדברים על האנשים האלה שכאשר הם 
 				מגיעים לגיל זקנה, גמלת הניידות או גמלת הנכות שהם מקבלים מתחלפת והופכת לגמלת זקנה. גמלת הנכות הופכת לגמלת זקנה וברגע שהיא הופכת לגמלת זקנה, הם בעצם לא נמצאים ברשימות הפטורים ולכן לא זכאים לפטור.

כל מה שאנחנו עושים כאן הוא בעצם אנחנו מתקנים את החקיקה ומוסיפים את מה שהתכוונו מראש. מה שהתכוונו מראש, אין ספק שהאנשים האלה היו פטורים והעובדה שיש שינוי בשם של הגמלה שלהם בעצם לא גורמת להם לא להיות פטורים ולכן מדובר בנוסח שאנחנו מתקנים אותו.

נשאלת כאן השאלה, כפי שנשאלה בפסקה א' שהעברנו אותה, האם בעצם אנחנו לא מוסיפים כאן עלויות לקופות החולים והאם אנחנו לא מדברים בחוק שאמור להוסיף להם כסף, אז היינו צריכים להביא את הכסף. עמדתנו היא בדיוק כפי שהייתה עמדתנו בתיקון של בת זוגו וילדו ואברך ואנחנו אומרים שזו הייתה כוונתנו מלכתחילה כשאנחנו אמדנו את הפטורים האלה מלכתחילה. לכן אין ספק שפה לא מדובר בתוספת הוצאות ולכן אנחנו מביאים את הנוסח הנוכחי לחקיקה.

דניאל אלקיים:			ממתי התחולה של הסעיף הזה?

מיכל אבדני:			מיום שהסעיף עובר.

דניאל אלקיים:			אדוני היושב-ראש, צריך לתת לנו זמן להתארגן.

היו"ר דוד טל:			אני יכול לתת לך זמן להתארגן. השאלה היא 
 				אחרי שתתארגן, אם אנחנו נחליט שזה יהיה רטרואקטיבי וזה כדי שיהיה איזשהו רצף.

מיכל אבדני:			כמה זמן אתה צריך?

דניאל אלקיים:			מקסימום שלושה חודשים.

היו"ר דוד טל:			השאלה מה קורה אם ביטוח לאומי יטפל בזמן 
 				שהוא זקוק לו, שלושה חודשים, ואנחנו נאמר שזה יהיה מיום פרסום החוק. האנשים שפשוט היום משלמים, יצטרכו לשמור את הקבלות ולהביא אותן בעוד שלושה חודשים לביטוח לאומי.

מיכל אבדני:			אנחנו נמצאים בנושא של סיפור הפטורים 
 				וההנחות בקופות וההחזרים. אנחנו יודעים שיש קופות שממוחשבות בעניין הזה ויש קופות שאינן ממוחשבות.

היו"ר דוד טל:			איזה קופה לא ממוחשבת?

מיכל אבדני:			אנחנו היום נמצאים בסקר מקיף בנושא. העבודה 
 				הסתיימה ואנחנו מכינים עבודה לשר הבריאות עם המלצות ולכן לא הייתי רוצה לתת כאן שם של קופה ספציפית כי יש קופות שרק לגבי חולים כרוניים הן ממוחשבות וכולי. אנחנו עושים עבודה מרכזית ונצטרך לתת כאן הוראות והנחיות וזו עבודה שאנחנו עומדים להגיש לשר הבריאות.

היו"ר דוד טל:			קופת-חולים כללית עומדת להוציא 400 מיליון 
 				שקלים.

יעקב נבו:			כדי שנוכל להפעיל את זה, אנחנו זקוקים 
 				לרשימות מהביטוח הלאומי.

היו"ר דוד טל:			דני, תוך חודשיים אתם יכולים להתארגן לכך?

דניאל אלקיים:			כן.

היו"ר דוד טל:			אם כן, אנחנו נקבע חודשיים.

דניאל אלקיים:			אני אתן גם את הרטרואקטיביות כי הם זכאים 
 				לו.

היו"ר דוד טל:			אם אנחנו מאשרים ששים יום, אתם תהיו ערוכים 
 				ומוכנים לנושא הזה.

דניאל אלקיים:			כן.

היו"ר דוד טל:			אדם שישלם, ישמור את הקבלה שלו ובעוד 
 				חודשיים יבוא אליך?

דניאל אלקיים:			לא, לקופת-החולים. הוא יאמר ששילם לקופה 
 				בחודשיים האלה כשלא היה צריך לשלם.

היו"ר דוד טל:			אתם תהיו מוכנים לפרסם את זה בעיתונות כדי 
 				שאנשים ידעו?

דניאל אלקיים:			הפרסום בעיתונות חל על הקופות.

יעקב נבו:			זו תקנת חוק שאני חושב שהמדינה צריכה לפרסם 
 				אותה ולא הקופות. אנחנו ניישם אותה.

היו"ר דוד טל:			אני רוצה לסכם. בחוק יהיה רשום שהתחולה 
 				תהיה מה15- ביולי 2001, לרשות ביטוח לאומי עומדים חודשיים להתארגנות, כל קופות-החולים יפרסמו שהחוק הזה נכנס לתוקף ב15- ביולי וכל אחד מהלקוחות שלכם שזכאי, ישמור את הקבלות ובעוד חודשיים יוכל לקבל מכם את הכסף.

מידד גיסין:			במספר מקרים הוזכר כאן הנושא של הפרסום 
 				והמידע לציבור. לצערנו, לא מהיום, גם כל הנושא של הפטורים, התשלומים והקבוצות שזכאיות, הפרסום לוקה בחסר בצורה דרסטית והציבור לא יודע.

היו"ר דוד טל:			אתה מציע שבאותו פרסום ייעשה כל מה שצריך?

מידד גיסין:			אני הייתי שמח מאוד.

היו"ר דוד טל:			אני חושב שהקופות לא יתנגדו.

מיכל אבדני:			לנו יש בעיה שתקנות הפרסום של תוכניות הגבייה 
 				של קופות החולים, כשהעברנו אותן ב1998-, דיברנו על פרסום מיד לאחר המעבר של תוכנית הגבייה ולא טיפלנו בפרסום השוטף. בימים אלה אנחנו עובדים על תיקון התקנות שיצטרך לבוא לכאן, לוועדת העבודה, הרווחה והבריאות והתיקון אומר שהפרסום יהיה על-ידי קופה פעם בשנה בדיוור ישיר לכל מבוטחיה. אנחנו מקיימים מהלך של שימוע כלפי הקופות על הדבר הזה ועל מימון העלות של זה, אבל אנחנו עומדים לבוא עם הנושא הזה. אני חושבת שמידד גיסין צודק ואין ספק שהפרסום צריך להיות פרסום קבוע ושוטף.

היו"ר דוד טל:			מתי אתם מביאים את זה?

מיכל אבדני:			אנחנו בהליך של שימוע כי קיבלנו את העמדה 
 				שלהם. אני מניחה שזה יבוא לכאן מיד לאחר הפגרה.

מידד גיסין:			יכול להיות שאת ההחלטה צריך לקבל לפני.

היו"ר דוד טל:			לגבי הפרסום של המודעות הללו. אתם תנסחו 
 				ביחד עם הקופות או אתם על-דעת הקופות?

מיכל אבדני:			אם הוועדה תחשוב כך, אנחנו נעשה.

היו"ר דוד טל:			אני לא רוצה שכל קופה תעשה שבת לעצמה ולכל 
 				אחת יהיה ניסוח אחר, ברור יותר או ברור פחות.

מיכל אבדני:			בסדר. שיהיה רשום שהפרסום הזה טעון אישורנו 
 				מראש. מקובל עלינו שאנחנו נעבור עליו טרם הפרסום.

היו"ר דוד טל:			תכינו אתם את הנוסח והנוסח הזה יפורסם 
 				על-ידי כל הקופות, כך שהנוסח יהיה נוסח אחיד.

מיכל אבדני:			בסדר גמור. אנחנו נכין את הנוסח ונעביר אותו אל 
 				הקופות.

היו"ר דוד טל:			אנחנו מאשרים את הצעת החוק.
				תודה רבה.






הישיבה ננעלה בשעה 11:30






